**Ministru kabineta noteikumu projekta „Grozījumi Ministru kabineta 2016. gada 12. janvāra noteikumos Nr. 27 “Noteikumi par atpūtas kuģu un ūdens motociklu būvniecību, atbilstības novērtēšanu un piedāvāšanu tirgū”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Jūrlietu pārvaldes un jūras drošības likuma 11. panta vienpadsmitā daļa;  likuma „Par atbilstības novērtēšanu” 7. panta pirmā un otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2016. gada 12. janvāra noteikumos Nr. 27 “Noteikumi par atpūtas kuģu un ūdens motociklu būvniecību, atbilstības novērtēšanu un piedāvāšanu tirgū”” (turpmāk–Projekts) izstrādāts atbilstoši Jūrlietu pārvaldes un jūras drošības likuma (turpmāk-JPJDL) 11. panta vienpadsmitajā daļā (2016. gada likuma redakcijā) ietvertajam deleģējumam un lai nodrošinātu JPJDL Pārejas noteikumu 36. punktā Ministru kabinetam dotā uzdevuma izpildi. Projekts nosaka kārtību, kādā tiek piešķirts vienotais ražotāja kods fiziskai vai juridiskai personai, kura Latvijas Republikā būvē atpūtas kuģus vai ūdens motociklus (turpmāk-ražotāji). Vienotais ražotāja kods ir viena no kuģošanas līdzekļa identifikācijas numura sastāvdaļām un ar to marķē visus atpūtas kuģus un ūdens motociklus atbilstoši Ministru kabineta 2016.gada 12.janvāra noteikumiem Nr. 27 “Noteikumi par atpūtas kuģu un ūdens motociklu būvniecību, atbilstības novērtēšanu un piedāvāšanu tirgū”. Projekta 111.1 punkts nosaka, ka vienoto ražotāja kodu Latvijas Republikā piešķir valsts akciju sabiedrības “Latvijas Jūras administrācija” (turpmāk – administrācija) Kuģošanas drošības inspekcija (turpmāk-inspekcija). Projekta 111.2 punktā noteikts, ka vienotais ražotāja kods sastāv no trim lielajiem latīņu alfabēta burtiem dažādās kombinācijās un katram ražotājam tas ir atšķirīgs. Saskaņā ar Projekta 111.5 punktu ražotājam piešķirto vienoto ražotāja kodu inspekcija ievieto Eiropas Komisijas pārvaldītajā elektroniskajā iekšējās informācijas apmaiņas datubāzē un kopā ar informāciju par ražotāju publicē administrācijas tīmekļa vietnē <http://www.lja.lv>. Lai nodrošinātu piešķirtā vienotā ražotāja koda aktualizāciju Projekta 111.7 punkts paredz ražotājam pienākumu ik pēc trīs gadiem atkārtoti iesniegt inspekcijā Projektā paredzētos dokumentus. |
| 3. | Projekta izstrādē iesaistītās institūcijas | Satiksmes ministrija un VAS „Latvijas Jūras administrācija”. |
| 4. | Cita informācija | Nav |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | | |
| 1. | | | | | Sabiedrības mērķgrupas, kuras tiesiskais regulējums ietekmē vai varētu ietekmēt | | | Projekta tiesiskais regulējums attiecas uz ražotājiem. | |
| 2. | | | | | Tiesiskā regulējuma ietekme uz tautsaimniecību un administratīvo slogu | | | Administratīvais slogs palielinās ražotājiem, jo Projekts paredz:  1) dokumentu iesniegšanu inspekcijā vienotā ražotāja koda saņemšanai (111.3 punkts);  2) ražotāju pienākumu reizi trijos gados atkārtoti iesniegt aktualizētus dokumentus inspekcijā (111.7 punkts) un par jebkurām izmaiņām savā darbībā nekavējoties informēt inspekciju (111.6 punkts). | |
| 3. | | | | | Administratīvo izmaksu monetārs novērtējums | | | Administratīvās izmaksas mērķgrupai gada laikā nepārsniedz 2000 *euro*. | |
| 4. | | | | | Cita informācija | | | Nav | |
|  | | | | |  | | |  | |
|  | | |  | | | | **IV. Tiesību akta projekta ietekme uz spēkā esošo tiesību normu sistēmu** | | | |
| 1. | | | Nepieciešamie saistītie tiesību aktu projekti | | | | Nepieciešams veikt grozījumus Ministru kabineta 2013.gada 17.septembra noteikumos Nr.867 “Valsts akciju sabiedrības “Latvijas Jūras administrācija” maksas pakalpojumu cenrādis”, papildinot to ar Projektā noteikto pakalpojuma veidu “Vienotā ražotāja koda piešķiršana un aktualizēšana”. | | | |
| 2. | | | Atbildīgā institūcija | | | | Satiksmes ministrija | | | |
| 3. | | | Cita informācija | | | | Nav | | | |
|  | | |  | | | |  | | | |
| **VI. Sabiedrības līdzdalība un komunikācijas aktivitātes** | | | | | | | | | |
| 1. | | | | | Plānotās sabiedrības līdzdalības un komunikācijas aktivitātes saistībā ar projektu | | Satiksmes ministrija informēja sabiedrību saistībā ar Projekta izstrādi, ievietojot tīmekļa vietnē paziņojumu par līdzdalības procesu. | | |
| 2. | | | | | Sabiedrības līdzdalība projekta izstrādē | | Projekta izstrādes procesā kā sabiedrības līdzdalības veids tika izmantots paziņojums tīmekļa vietnē par līdzdalības procesu. | | |
| 3. | | | | | Sabiedrības līdzdalības rezultāti | | Par projektu netika saņemti priekšlikumi un iebildumi. | | |
| 4. | | | | | Cita informācija | | Nav | | |
|  | | | | |  | |  | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | | |
| 1. | | Projekta izpildē iesaistītās institūcijas | | | | | Projekta izpildi nodrošinās VAS “Latvijas Jūras administrācija”. | | |
| 2. | | Projekta izpildes ietekme uz pārvaldes funkcijām institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | | | Noteikumu projekta īstenošana tiks veikta esošo cilvēkresursu ietvaros.  Saistībā ar noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. | | |
| 3. | | Cita informācija | | | | | Nav | | |

*Anotācijas III, V sadaļa – projekts šīs jomas neskar.*

Satiksmes ministrs U.Augulis

Vīza: valsts sekretārs K.Ozoliņš

19.09.2016. 11.30

631

G.Ķezbers, 67062119

gints.kezbers@lja.lv

V.Putāne, 67062108

vija.putane@lja.lv